stanford-oval/wikipedia huggingface dataset:
Blitzkrieg 2

| Blitzkrieg 2 |
| --- | --- |

Kehittäjä:  Nival Interactive
Julkaisija:  CDV Software
Jakelija:  Steam, Humble Store ja GOG.com
Pelisarja:  Blitzkrieg
Pelimoottori:  Enigma Engine
Julkaistu:  NA 2. lokakuuta 2005
Lajityyppi:  reaaliaikainen strategia
Pelimuoto:  yksinpeli, moninpeli
Ikäluokitus:  ESRB: T   PEGI: 12
Alusta:  Microsoft Windows
Jakelumuoto:  DVD ja digitaalinen jakelu
Lisää peliartikkeleitaVideopelien teemasivulla
Infobox OK : 
Blitzkrieg 2 on Nival Interactiven kehittämä ja CDV Softwaren julkaisema toiseen maailmansotaan perustuva reaaliaikainen strategiapeli, joka on jatko-osa vuonna 2003 julkaistulle Blitzkriegille. Pelille julkaistiin lisäosa Blitzkrieg 2 Fall of the Reich.
Peliin on lisätty Tyynenmeren sota, jossa pelaaja voi taistella japanilaisia vastaan.
Pelissä ei ole normaalia tukikohdan rakentelua, vaan pelaajan käytettävänä on alussa vaihteleva määrä kalustoa, jonka lisäksi voi kutsua lisävoimia. Pelissä on kolme kampanjaa ja yli 60 tehtävää Yhdysvaltain, Saksan ja Neuvostoliiton kampanjoissa.
Saksan kampanjassa pelaaja pystyy ohjaamaan saksalaisjoukkoja Ranskan offensiivissa, Tobrukin piirityksessä sekä Stalingradin ja Ardennien taisteluissa.
Yhdysvaltain kampanjassa koetaan Filippiinien puolustaminen, Guadalcanalin taistelu, Leytenlahden taistelu ja Ruhrin teollisuusalueen motti.
Neuvostoliiton kampanjassa ovat taas Moskovan taistelu, Sevastopolin taistelu, operaatio Uranus ja Berliinin taistelu.
Aiheesta muualla

Blitzkrieg 2 MobyGamesissa (englanniksi)
Kolme kuningaskuntaa

Kolme kuningaskuntaa vuonna 262, ennen Shun valloitusta.
Kolme kuningaskuntaa (yksink.: 三国; perint.: 三國; pinyin: Sānguó) oli kausi Kiinassa vuosina 220–280.
Itäinen Han-dynastia ajautui 100-luvun lopulla sisäiseen kaaokseen, ja sen viimeinen keisari oli käytännössä nukkehallitsija. Hän luovutti vallan vuonna 220 Cao Pille, joka oli sotaherra Cao Caon poika. Cao Pi oli Wei-kuningaskunnan (220–265/266) ensimmäinen hallitsija, mutta hänen valtansa käsitti vain Kiinan pohjoisosan. Kaksi muuta Han-dynastian kenraalia käytti tilannetta hyväkseen ja perusti omat kuningaskuntansa. Shu Han -kuningaskunta (221–263/264) hallitsi nykyisen Sichuanin aluetta ja Wu-kuningaskunta (222–280) Jangtsen eteläpuolta.
Kolmen kuningaskunnan kausi oli melko lyhyt, ja vuosien 263–264 aikana Wei valtasi Shu Hanin. Wei-kenraali Sima Yan kaappasi vallan 266 ja julisti Jin-dynastian alkaneeksi. Jin valtasi vuonna 280 myös Wu-kuningaskunnan ja yhdisti näin koko valtakunnan.
Kolme kuningaskuntaa ei juuri ehtinyt vaikuttaa kiinalaiseen kulttuuriin, vaikka siltä ajalta tunnetaan savinukkien käyttöä näytelmissä. Aikakausi on kuitenkin vaikuttanut monella tavalla myöhemmin, sillä lyhyt ja verinen ajanjakso on innostanut monia taiteilijoita ja kirjailijoita. Tunnetuimpia Kolmea kuningaskuntaa käsitteleviä romaaneja on Sanguo yanyi.
Aiheesta muualla

Kuvia tai muita tiedostoja aiheesta Kolme kuningaskuntaa Wikimedia Commonsissa
| 0 | 1 | 2 |
| --- | --- | --- |
| Edeltäjä: Han-dynastia | Kiinan dynastiat | Seuraaja: Läntinen Jin-dynastia |
Konsta Mannerheimo

Konsta Mannerheimo on suomalainen erikoistehosteiden suunnittelija. Hän on suunnitellut erikoistehosteita muun muassa elokuviin Raja 1918 (2007) ja Dark Floors (2008), sekä yhdessä Klaus Hedströmin kanssa mm. elokuviin Pahat pojat (2002) ja Raid (2003).
Aiheesta muualla

KFX Finland
Konsta Mannerheimo Elonetissä.
Konsta Mannerheimo Internet Movie Databasessa. (englanniksi)
Konsta Mäkelä

| Konsta Mäkelä> Henkilötiedot |
| --- | --- |
Syntynyt: 21. kesäkuuta 1965 (ikä 59)
Ammatti:  näyttelijä
Puoliso:  Miina Turunen
Sukulaiset:  Taneli Mäkelä Ville Mäkelä
Näyttelijä
Aktiivisena:  1981-
Merkittävät roolit:  Paavo Hakala (Talvisota)
Aiheesta muualla
IMDb
Elonet
Konsta Mäkelä (s. 21. kesäkuuta 1965 Espoo) on suomalainen näyttelijä. Televisiossa hän on näytellyt muun muassa televisiosarjoissa Hovimäki ja Rikospoliisi ei laula. Elokuvan puolella Mäkelä on esiintynyt useaan kertaan, kuten Pekka Parikan elokuvissa Pohjanmaa ja Talvisota sekä Ilkka Vanteen elokuvassa Lupaus. Muita elokuvarooleja hänellä on yli kaksikymmentä kappaletta. Konsta Mäkelä on näyttelijä Taneli Mäkelän ja elokuvaohjaaja Ville Mäkelän veli. Konsta Mäkelä on naimisissa näyttelijä Miina Turusen kanssa.
Aiheesta muualla

Konsta Mäkelä Internet Movie Databasessa. (englanniksi)
Konsta Mäkelä Elonetissä.
Bella Ramsey

| Bella Ramsey |
| --- | --- |
 Bella Ramsey vuonna 2022.
Henkilötiedot
Syntynyt: 2003 Nottingham, Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  2016–
Merkittävät roolit:  Game of Thrones The Last of Us
Aiheesta muualla
Viralliset kotisivut
IMDb 
Isabella May Ramsey (s. 2003 Nottingham, Englanti) on brittiläinen näyttelijä ja laulaja. Hän on tunnettu muun muassa Lyanna Mormontin roolista televisiosarjassa Game of Thrones (2016–2019) ja Ellien roolista televisiosarjassa The Last of Us (2023–).
Ramsey sai aluksi valtavasti kritiikkiä Ellien roolistaan, koska hänen katsottiin olevan liian vanha näyttelemään 14-vuotiasta. Lisäksi hänen sanottiin olevan liian erinäköinen Ellien kanssa.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2018 | Two for Joy | Miranda |
| 2018 | Holmes & Watson | Flotsam |
| 2019 | Princess Emmy | Princess Gizana (äänirooli) |
| 2019 | Judy | Lorna Luft |
| 2020 | Resistance  | Elsbeth |
| 2021 | Hilda and the Mountain King | Hilda (äänirooli) |
| 2022 | Catherine Called Birdy | Birdy |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2016–2019 | Game of Thrones | Lyanna Mormont | 9 jaksoa |
| 2017–2020 | The Worst Witch | Mildred Hubble | 40 jaksoa |
| 2018 | Requiem  | Matilda nuorena | 1 jakso |
| 2018– | Hilda | Hilda (äänirooli) | pääosa |
| 2020 | Shepherd’s Delight | tyttö puistossa | 1 jakso |
| 2020 | His Dark Materials | Angelica | 6 jaksoa |
| 2020 | Summer Camp Island | Ramona 15-vuotiaana (äänirooli) | 1 jakso |
| 2022 | Becoming Elizabeth | Lady Jane Grey | 6 jaksoa |
| 2023– | The Last of Us | Ellie | pääosa |
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Bella Ramsey Internet Movie Databasessa. (englanniksi)
Boethos Sidonlainen (stoalainen)

Boethos Sidonlainen (m.kreik. Βοηθός, Boēthos, lat. Boethus; 100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli Diogenes Babylonialaisen oppilas ja kotoisin Sidonista.
Boethoksen sanotaan kieltäneen yleisen stoalaisen näkemyksen siitä, että kosmos on elävä olento. Hänen mukaansa koko kaikkeus ei ollut jumalallinen, vaan jumalallista oli ainoastaan eetteri tai kiintotähtien kehä. Boethoksen mukaan maailma oli ikuinen, ja hän hylkäsi näin myös stoalaisen opin ekpyrosiksesta eli maailmanpalosta. Syynä tähän oli se, että jumala tai maailmansielu olisi sen aikana toimimattomassa tilassa, vaikka se toimii kaitselmuksena koko ajan.
Boethoksen kirjoittamia teoksia olivat Luonnosta (Peri fyseōs) ja Kohtalosta (Peri heimarmenēs). Hän kirjoitti myös ainakin neljä osaa käsittäneen kommentaarin stoalaisen runoilija Aratoksen teoksista.
Kiekkorauskut

| Kiekkorauskut |
| --- | --- |
 Juovakiekkorausku (Trygonoptera ovalis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Suurrauskut Myliobatiformes
Heimo::  Kiekkorauskut Urolophidae  Müller & Henle, 1841
Katso myös
   Kiekkorauskut Wikispeciesissä   Kiekkorauskut Commonsissa 
Infobox OKNimi-testi OK: 
Kiekkorauskut (Urolophidae) on rustokalaheimo, jonka lajeja tavataan Tyynellämerellä.
Taksonomia

Kiekkorauskujen heimoon luetaan kuuluvaksi kaksi sukua Urolophus ja Trygonoptera ja lajeja näissä on yhteensä vähintään 24. Joskus näitä sukuja pidetään synonyymeinä. Aikaisemmin heimoon luettiin kuuluvaksi myös Yhdysvaltain Tyynenmerenrannikolla ja Atlantissa tavattavat Urotygon- ja Urobatis-sukujen lajit. Nykyään ne kuitenkin useimmiten sijoitetaan Urotrygonidae-heimoon.
Anatomia

Kiekkorauskut ovat melko pieniä rauskuja ja ovat pituudeltaan yleensä alle 76 senttimetriä. Ruumis on litteä ja leveät rintaevät antavat sille pyöreän tai soikean muodon. Pyrstö on pitkähkö ja siinä on yksi tai useampia sahalaitaista myrkyllistä piikkiä. Lajien suu on pieni ja hampaat ovat pienet eivätkä levymäiset kuten monilla muilla rauskuilla. Kalat ovat vivipaarisia.
Levinneisyys ja elinympäristö

Kiekkorauskuja tavataan Tyynenmeren länsiosista. Lajit elävät merenpohjalla usein osittain hiekkaan hautautuneena, kivikkopohjilla tai kasvillisuuden joukossa. Kiekkorauskulajien ravintoa ovat kalat, katkaravut ja madot.
Boende

| Boende |
| --- | --- |

 Boende
 Koordinaatit: 0°18′S, 20°53′E 
Valtio:  Kongon demokraattinen tasavalta
Maakunta:  Tshuapa
Pinta-ala:  
 – Kokonaispinta-ala:  11 km²
Väkiluku (2004):  29 339
Aikavyöhyke:  UTC+1
Infobox OKVirheellinen NIMI-arvo: 
Boende on Tshuapan maakunnan pääkaupunki Kongon demokraattisessa tasavallassa. Vuonna 2004 siellä oli noin 30 000 asukasta.
Badr-1

Badr-1 oli Pakistanin ensimmäinen satelliitti. Se laukaistiin Kiinan kansantasavallasta 16. heinäkuuta 1990 Pitkä Marssi -kantoraketilla . Satelliitti lensi matalalla kiertoradalla ja toimintansa loputtua putosi ilmakehään 9. joulukuuta 1990 .
Satelliittiprojektin tavoitteet olivat
satelliittitekniikan oppiminen
satelliittien suunnittelun ja valmistuksen infrastruktuurin luominen
satelliitin operointi käyttäen omia maa-asemia
tekniikan ja tieteen opetus
Tekniikkaa

Satelliitin rakenne oli 26-pintainen monikulmio. Satelliitin massa oli 52 kg, joten se oli mikrosatelliitti. Se toimi aurinkopaneelien tuottamalla sähkövirralla (12,5 W teho), paneelit oli kiinnitetty rakenteen ulkopintaan. Tietoliikenne toimi alaspäin VHF-taajuudella ja komentojen vastaanotto UHF-taajuudella. Tietoliikennekanavia oli 32 kappaletta. Tiedonsiirtonopeus oli 1200 baudia.
Blitzkid

Blitzkid esiintymässä vuoden 2007 Summer Breeze -rockfestivaaleilla.
Blitzkid on yhdysvaltalainen horror punk-yhtye. Se on yksi tämän ajan suosituimpia genrensä edustajia[lähde? ], joskaan yhtye ei ole saavuttanut suurta kaupallista suosiota. Blitzkid on myös keikkailut Suomessa vuonna 2006.
Kokoonpano

Argyle Goolsby - basso, laulu
T.B. Monstrosity - kitara, laulu
Rick-O - rummut
Nathan Bane - kitara, kosketinsoittimet
Aiheesta muualla

Yhtyeen viralliset kotisivut
Yhtyeen viralliset MySpace.com-sivut
Konrad von Würzburg

| Konrad von Würzburg |
| --- | --- |
 Mestari Konrad von Würzburg (vas.), kuva 1300-luvulta Manessen käsikirjoituksesta.
Henkilötiedot
Syntynyt: 1220-luku
Kuollut: 1287
Ammatti:  runoilija
Kirjailija
Äidinkieli: saksa
Tuotannon kieli: saksa
Pääteokset:  Troijan sota
Aiheesta muualla
Löydä lisää kirjailijoitaKirjallisuuden teemasivulta
Konrad von Würzburg (1220-luku – 1287) oli keskiyläsaksankielinen runoilija. Hän oli etevä runokielen ja runomuodon käyttäjä. Konradin laajin teos on Troijan sota, joka sisältää kaikkiaan 60 000 säettä. Teoksen lopun on kirjoittanut toinen runoilija. Konrad kirjoitti muun muassa Pyhää Silvesteriä ja Pyhää Aleksiusta käsittelevät legendat. Parhaat Konradin lyhyemmistä kertomuksista ovat Otto mit dem Barte ja Engelhart und Engeltrut. Die goldene Schmiede on ylistyslaulu Neitsyt Mariasta.
Aiheesta muualla

Kuvia tai muita tiedostoja aiheesta Konrad von Würzburg Wikimedia Commonsissa
Kolme jalokiveä

Kolme jalokiveä kuvattuna
Kolme jalokiveä (sanskritiksi त्रिरत्न, triratna) on keskeinen käsite buddhalaisuudessa. Sillä viitataan kolmeen asiaan, joista buddhalaisten odotetaan hakevan turvaa (sanskritiksi शरण, śaraṇa). Nimitys jalokivi perustuu siihen, että näitä kolmea pidetään buddhalaisuuden välttämättöminä elementteinä.
Kolme jalokiveä ovat:
Buddha (opettaja)
Dharma (opetukset)
Sangha (yhteisö)
Turvan hakeminen

Lähes kaikissa buddhalaissa yhteisöissä on olemassa tietty seremonia, jossa henkilö toteaa julkisesti hakevansa turvaa kolmesta jalokivestä, eli liittyvänsä buddhalaiseen uskoon. Tavoitteena ei buddhalaisten mukaan ole tavoitella mitään yliluonnollista voimaa, joka pelastaisi henkilön, vaan tunnustaa uskovansa, seuraavansa Buddhaa sekä tämän opetuksia ja toimivansa buddhalaisessa yhteisössä.
Yleisesti käytetään seuraavaa julistusta:
| Paaliksi (translitteroitu) | Suomeksi |
| --- | --- |
Buddham saranam gacchami: Haen turvaa Buddhasta
Dhammam saranam gacchami: Haen turvaa Dharmasta
Sangham saranam gacchami: Haen turvaa Sanghasta
Vajrayana-buddhalaisuudessa turvaudutaan toisinaan Buddhan sijaan myös lamaan eli opettajaan.
Galleria

Kolmea jalokiveä kuvaava symboli
Kolme jalokiveä kuvattuna Mongolian vaakunassa
Kolme jalokiveä kuvattuna kiinalaisessa temppelissä
Berijev

| Berijev |
| --- | --- |
Perustettu:  1934
Kotipaikka:  , Taganrogin eteläinen lentoasema, Taganrog, Venäjä
Tuotteet:  lentokoneet (pääasiassa vesilentokoneet)
Emoyhtiö:  OAK
Infobox OKVirheellinen NIMI-arvo: 
Berijev KOR-1 II
Berijev (ven. ПАО «Таганрогский авиационный научно-технический комплекс
им. Г.М. Бериева», ТАНТК им. Г. М. Бериева) on venäläinen lentoveneitä valmistava lentokonetehdas. Sen toimitilat sijaitsevat Rostovin alueen Taganrogin kaupungissa, Asovanmeren rannalla. Berijevin lentokonetehdas ylläpitää myös tehtaansa yhteydessä sijaitsevaa Taganrogin eteläistä lentoasemaa.
Nykyään yhtiö on osa OAK-konsernia (United Aircraft Corporation, UAC). Heinäkuussa 2022 uutisoitiin Berijevin toimitusjohtajan päätösvallan siirtämisestä emoyhtiölle osana OAK-konsernin uudistamista.
Historia

Yhtiö perustettiin 1. lokakuuta 1934. Silloin Taganrogin merilentokoneiden keskussuunnittelutoimisto alkoi rakentaa Lentokonetehdas 31:tä. Georgi Berijevistä tuli toimiston johtaja.
Yhtiö kehitti ja rakensi ensimmäiset lentokoneensa 1930-luvun puolivälissä. Ne olivat laivasta lähetettäviksi tarkoitetut meritiedustelukoneet KOR-1 (Be-2) ja KOR-2 (Be-4).
1940-luvulta 1960-luvulle yhtiö valmisti muun muassa Be-6, Be-10 ja Be-12 lentoveneet. Yhtiö kehitti myös sukellusveneestä laukaistavaa P-10 ohjusta.
Vuonna 1968 yhtiö suunnitteli Be-30 (Be-32) lentokoneen. 1970- ja 1980-luvuilla yhtiö osallistui strategisten aseiden suunnitteluun (A-50 tutka, TU-142MR tiedustelukone). Yhtiö osallistui Buran-sukkulan suunnitteluun.
Vuonna 1986 tapahtui maailman suurimman amfibiokoneen, A-40:n ensilento.
Venäjän aikana Berijev on etsinyt siviiliasiakkaita. Esimerkiksi Be-200 on sovellettu metsäpalon torjuntaan sopivaksi lentokoneeksi. Näitä koneita on myyty muun muassa Italiaan. Pientä Be-103 -lentovenettä pyritään sertifioimaan Yhdysvalloissa.
Berijev on mukana RRJ-syöttöliikennesuihkukoneen (Russian Regional Jet, myöhemmin Superjet 100) suunnittelussa yhdessä muiden venäläisten lentokoneyhtiöiden kanssa. Se on myös kehittänyt tiedustelu- ja kaukomittauskoneita.
Kaikkiaan yhtiö on valmistanut 29 erilaista lentokonetyyppiä.
Yhtiön koneet

Berijev MBR-2
Berijev Be-42, NATO-koodi 'Mermaid'
Berijev A-50 'Mainstay', sotilaallinen kuljetuskone
Berijev Be-4 'Mug'
Berijev Be-6 'Madge'
Berijev Be-8 'Mole'
Berijev Be-10 'Mallow'
Berijev Be-12 'Mail'
Berijev Be-103 Bekas
Berijev Be-200
Be-32
Berijev A-42
Berijev Be-2500
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön kotisivu (Arkistoitu – Internet Archive)
US division (Arkistoitu – Internet Archive)
Beriev Aircraft Corporation in the Taganrog Business Directory
Berijev A-40
Beriev Be-200TšS Gelendžikissä Gelendžikinlahden rantarampilla.
Boethos Sidonlainen (peripateetikko)

Boethos Sidonlainen (m.kreik. Βοηθός, Boēthos, lat. Boethus; 1. vuosisata eaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Sidonista, nykyisestä Libanonista. Boethos oli Andronikos Rhodoslaisen oppilas. Näin hänen on täytynyt jo nuorena matkustaa Roomaan ja Ateenaan, joissa Andronikoksen tiedetään opettaneen.
Strabon, joka mainitsee Boethoksen ja hänen veljensä Diodotoksen huomattavina sidonlaisina henkilöinä, käsittelee tätä samassa yhteydessä Andronikosta, joka oli myös hänen oma opettajansa. Boethoksen teokset ovat kaikki kadonneet, mutta niihin kuului teos sielun luonteesta sekä kommentaari Aristoteleen Kategorioihin. Hermias Aleksandrialainen mainitsee viimeksi mainitun omassa samaa teosta käsitelleessä kommentaarissaan. Hän lainaa myös Boethoksen näkemystä koskien Aristoteleen teosten opiskelua. Boethoksen mielipide oli ollut, että oppilaan tulisi aloittaa Fysiikasta, kun taas Andronikos oli katsonut, että alussa oli luettava logiikan alan teoksia.
Käännös suomeksi
Kristian Attila

Kristian Attila (s. 1969) on suomalainen pianisti ja korrepetiittori.
Attila opiskeli pianonsoittoa Sibelius-Akatemiassa vuosina 1987-95 Hamsa Juriksen ja Margit Rahkosen johdolla sekä Malmön musiikkikorkeakoulussa vuosina 1994-95 Hans Pålssonin johdolla. Hän suoritti pianonsoiton A-tutkinnon Sibelius-Akatemiassa vuonna 1995 ja valmistui musiikin maisteriksi 1998. Lisäksi hän on opiskellut sävellystä sekä lied- ja kamarimusiikkia. Hän on opiskellut myös Suomen Kansallisoopperan oopperastudiossa 1993-94 ja osallistunut mm. Dorothy Irvingin ja James Kingin mestarikursseille.
Attila on toiminut Sibelius-Akatemiassa oopperakoulutuksen päätoimisena tuntiopettajana 1997-98 ja vt. lehtorina vuodesta 1988. Lisäksi hän on työskennellyt korrepetiittorina ja pianistina Suomen Kansallisoopperassa, Savonlinnan oopperajuhlilla, RSO:n nuorten solistien konsertissa 1989 sekä useissa laulukilpailuissa.  Hän on konsertoinut liedpianistina Suomessa ja ulkomailla mm. 1993 Antwerpenissä mm. Ari Grönthalin kanssa 1996 Münchenissä Eeva-Kaarina Vilkkeen kanssa.
Vuonna 1990 Attila sai kolmannen palkinnon Kilin pohjoismaisessa pianokilpailussa. Lisäksi hän on saanut toisen palkinnon ja tunnustuspalkinnon Kangasniemen liedpianistikilpailussa.
Kristian Attila on toiminut kapellimestarina Suomalaisen kamarioopperan tuottamissa oopperoissa Vapauden vanki ja Nainen kuin jäätynyt samppanja. Molemmista oopperoista on tehty myös myyntivideot.
Bosporos

Bosporos (m.kreik. Βόσπορος, lat. Bosporus) voi viitata seuraaviin paikkoihin:
Bosporinsalmi, Euroopan ja Aasian erottava salmi
Bosporoksen valtakunta, antiikin aikainen valtakunta Mustanmeren pohjoisrannikolla
Pantikapaion eli Bosporos, antiikin aikainen kaupunki Taurien Khersonesoksella eli nykyisellä Krimin niemimaalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bosporus”, voi hakea sivunnimihaulla, laajalla sivunnimihaulla tai tekstihaulla.
Boss (televisiosarja)

| Boss |
| --- | --- |
Tyyli:  Draama
Kestoaika:  54–60 min
Luoja(t):  Farhad Safinia
Pääosissa:  Kelsey Grammer  Connie Nielsen  Hannah Ware  Jeff Hephner  Kathleen Robertson
Alkuperämaa:   Yhdysvallat
Alkuperäiskieli:  englanti
Verkko:   Starz   Yle TV2
Esitetty:  21. lokakuuta 2011 – 19. lokakuuta 2012
Jaksoja:  18
Ikäraja:  
Tuotanto
Tuottaja(t):  2
Aiheesta muualla
IMDb 
Boss on yhdysvaltalainen poliittinen draamasarja. Se kertoo fiktiivisestä Chicagon pormestarista Tom Kanesta, jolla on diagnosoitu dementoiva aivosairaus, Lewyn kappale -tauti. Sarjan pääosaa esittää Emmy- ja Golden Globe -palkittu näyttelijä Kelsey Grammer.
Yhdysvalloissa sarja näkyy Starz -maksukanavalla, kun taas Suomessa sarjaa esittää Yle TV2.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Blitzen-Benz

| Blitzen Benz |
| --- | --- |
 Blitzen-Benz Rétromobile-näyttelyssä 2013
Valmistustiedot
Valmistusmaa:  Saksa
Valmistaja:  Benz & Cie.
Valmistusvuodet:  1909-10, 1912-13, 1918, 1935 ja 2004
Tuotantomäärä:  6
Luokka:  Kilpa-auto
Suunnittelija:  Fritz Erlen
Tekniset tiedot
Moottori:  21 504 cm3 (1 312,3 in3 ) I4 
Huippunopeus:  228,1 km/h
Mitat
Massa:  1 450 kg (3 196,7 lb)
Pituus:  4 820 mm (189,8 tuumaa)
Akseliväli:  2 800 mm (110,2 tuumaa)
Leveys:  1 600 mm (63,0 tuumaa)
Korkeus:  1 280 mm (50,4 tuumaa)
Blitzen-Benz on Benz & Cien vuonna 1909 rakentama ja Fritz Erlenin suunnittelema kilpa-auto. Blitzen-Benz teki monia nopeusennätyksiä ja sen huippunopeus oli yli 200 km/h. Autossa on 21,5 litran (noin 1 300 kuutiotuuman) ja 200 hevosvoiman moottori. Sen nopeusennätys on 228,1 km/h.
Kuudesta valmistetusta Blitzen-Benzistä on säilynyt vain kaksi kappaletta. Mercedes-Benz omistaa toisen, ja toisen mallin omistaa amerikkalainen keräilijä.
Kuvia

Blitzen-Benz esillä autonäyttelyssä v. 2013.
Ohjauspyörä
Ketjuveto
Moottori
Auto vuonna 2016.
Bob Burman autossaan n. 1910–1915.
Aiheesta muualla

Kuvia tai muita tiedostoja aiheesta Blitzen-Benz Wikimedia Commonsissa
Benz 18861926
| --- | --- |
Henkilöautot:   18 PS  50 PS  60 PS  70 PS  6/14 PS  6/18 PS  6/45 PS Sportwagen  8/18 PS  8/20 PS  10/18 PS  10/20 PS  10/25 PS  10/30 PS  10/35 PS  11/40 PS  12/30 PS  14/30 PS  16/35 PS  16/40 PS  16/50 PS  18/45 PS  20/35 PS  21/50 PS  24/40 PS  25/45 PS  25/55 PS  25/65 PS  27/70 PS  28/30 PS  28/50 PS  29/60 PS  33/75 PS  35/40 PS  35/60 PS  37/70 PS  39/100 PS  82/200 PS  Break  Dos-à-Dos  Elegant  Parsifal  Patent-Motorwagen No. 1  Patent-Motorwagen No. 3  Patent-Motorwagen Ideal  Patent-Motorwagen Velo  Patent-Motorwagen Victoria  Spider/Tonneau  Tonneau/Phaeton 
Kilpa-autot:   Blitzen-Benz  Prinz-Heinrich-Wagen  Rennwagen  Tropfenwagen
Kristian Biong

| Kristian Biong |
| --- | --- |
 Biong noin vuonna 1930.
Henkilötiedot
Koko nimi:  Kristian Hjalmar Biong
Syntynyt: 23. marraskuuta 1870 Ullensaker, Norja
Kuollut: 31. elokuuta 1959 (88 vuotta) Oslo, Norja
Ammatti:  arkkitehti
Arkkitehti
Koulutus:  Valtion käsityö- ja taideteollisuuskoulu
Merkittävät työt:  muun muassa Den norske Creditbankin pääkonttori
Kristian Hjalmar Biong (23. marraskuuta 1870 Ullensaker – 31. elokuuta 1959 Oslo) oli norjalainen arkkitehti. Hänen tuotantonsa käsittää niin klassista arkkitehtuuria kuin romantiikkaa ja funktionalismia.
Kongsseteren, Norjan kansan kruunajaislahja Haakon VII:lle ja kuningatar Maudille (1910)
Den norske Creditbank (1925)
Aiheesta muualla

Kuvia tai muita tiedostoja aiheesta Kristian Biong Wikimedia Commonsissa
Boerewors

Raaka boerewors.
Boerewors (suom. talonpojan makkara) on perinteinen, mausteinen makkara, joka on tehty jauhetusta naudanlihasta. Boerewors kuuluu olennaisena osana afrikaanerien grillijuhliin eli  braaivleisiin.
Boerewors tehdään nauhanlihasta, johon joskus sekoitetaan myös jauhettua porsasta tai lammasta tai molempia, ja se maustetaan korianterilla, mustapippurilla, muskottipähkinällä ja neilikalla. Makkara säilötään suolalla ja etikalla. Boerewors valmistetaan tavallisesti grillaamalla, mutta voidaan myös paistaa tai keittää.
Aiheesta muualla

Kuvia tai muita tiedostoja aiheesta Boerewors Wikimedia Commonsissa
Basic Element

| Basic Element |
| --- | --- |
 Basic Element Falunissa kesäkuussa 2009.
Tiedot
Toiminnassa:  1992-1996; 1998-1999; 2005-
Tyylilaji:  eurodance, dance, house, disko
Kotipaikka:   Malmö, Ruotsi
Laulukieli:  englanti
Jäsenet:  Peter Thelenius, 1992-   Jonas Wesslander, 1998-  
Entiset jäsenet:  Cesar Zamini, 1992-1995   Zetma Prenbo, 1992-1995   Saunet Sparrell, 1995-1998   Marie Fredriksson, 1998-2007   Andrea Myrander, 2007-2010  
Levy-yhtiö:  EMI, Universal, Stockhouse  
Infobox OKNimi-testi OK: 
Peter Thelenius Falunissa.
Basic Element on ruotsalaisen Peter Theleniuksen eurodance-yhtye. Se nousi 1990-luvun puolivälissä yhdeksi genren suosituimmista edustajista Pohjoismaissa. Eurodancen suosion laskettua bändin toiminta hiipui. Yhtye teki paluulevyn vuonna 2007 uusittuaan musiikkityyliään.
Basic Element on julkaissut kaikkiaan seitsemän albumia ja parikymmentä singleä, jotka ovat myyneet kansainvälisesti 1,2 miljoonaa kappaletta . Basic Element on tunnettu etenkin kotimaassaan Ruotsissa, Suomessa ja Puolassa, mutta sillä on faneja myös Japanissa  .
Kaksihenkiseksi typistyneen yhtyeen viimeisin julkaisu on 2016 ilmestynyt "Good To You" -single, jossa vierailijana on Dr. Alban.